เรื่องร้องเรียน: ขออนุญาตแจ้งว่าสะพานปูนเลียบริมคลองลำเกร็ด (อยู่หลังบ้านเลขที่ 62 ซอยคู้บอน 6 แยก 4 แขวงรามอินทรา เขตคันนายาว  กรุงเทพมหานคร /….คลองลำเกร็ด อยู่ขนาบระหว่างหมู่บ้านกลางเมือง และหมู่บ้านสุนิสา ครับ) ได้ชำรุดเสียหายมานานแล้ว แต่ไม่มีใครมาดูแล  กล่าวคือ ===== คานสะพานปูนได้พังทั้งหมด ทำให้คานสะพานตกลงไปอยู่ด้านล่างสะพาน ทำให้คนทั่วไปและเจ้าหน้าที่จดน้ำประปาไม่สามารถเดินผ่านได้   ตลอดจนท่อน้ำประปาได้ตกไปอยู่ในคลองด้วยครับ  …เคยแจ้งให้เจ้าหน้าที่สำนักงานเขตคันนายาวมาซ่อมแล้ว แต่ก็บอกว่างบประมาณไม่เพียงพอและได้ทิ้งไว้อย่างนั้นตั้งนานแล้ว      ปัจจุบันทางเจ้าของบ้านเลขที่ 62 ได้รับความเดือดร้อนเป็นอย่างมาก  เนื่องจากต้องไปจดเลขประปาเอง แล้วส่งไปให้การประปาลาดพร้าวทุกเดือนครับ          เนื่องจากเจ้าหน้าที่การประปาบอกว่าไม่สามารถเดินผ่านสะพานปูนได้       จึงเรียนมายังท่านผู้ว่าฯ กทม. ได้ส่งเจ้าหน้าที่มาซ่อมแซมให้ด้วยครับ         ขอบคุณครับ
การดำเนินการของเจ้าหน้าที่: 👷🏼‍♀️ฝ่ายโยธา สำนักงานเขตคันนายาว ขอบคุณสำหรับการแจ้งข้อมูลค่ะ🙏🏼      📪ฝ่ายโยธา ตรวจสอบแล้วและดำเนินการแก้ไขเบื้องต้นเรียบร้อยแล้ว ทั้งนี้จะเข้าดำเนินการสำรวจเพื่อประมาณราคาเสนอของบประมาณต่อไป📬      🙇🏽‍♀️ฝ่ายโยธา สำนักงานเขตคันนายาว ขอบพระคุณอีกครั้งสำหรับการแจ้งปัญหาให้ทราบค่ะ🙇🏽‍♀️
ความเห็นของผู้แจ้ง: ผมได้ไปตรวจดูแล้ว ถือว่าเยี่ยมมากครับ การทำงานรวดเร็วทันใจมาก สุดยอดที่สุดครับ  ถือเป็นการแก้ไขปัญหาให้กับประชาชนอย่างแท้จริง  ขอขอบพระคุณท่านผู้ว่าชัชชาติ  และทีมงาน ตลอดจนเจ้าหน้าที่สำนักเขตทุกท่านที่ได้แก้ปัญหาให้กับประชาชนอย่างรวดเร็วครับ
พื้นที่: แขวงรามอินทรา เขตคันนายาว กรุงเทพมหานคร